CELEX: 32015R1747
Language: fi
Date: 2015-09-30 00:00:00
Title: Komission täytäntöönpanoasetus (EU) 2015/1747, annettu 30 päivänä syyskuuta 2015, E-vitamiinin hyväksymisestä kaikkien eläinlajien rehun lisäaineena annetun asetuksen (EU) N:o 26/2011 oikaisemisesta (ETA:n kannalta merkityksellinen teksti)

1.10.2015   
            
            
               FI
            
            
               Euroopan unionin virallinen lehti
            
            
               L 256/7
            
         KOMISSION TÄYTÄNTÖÖNPANOASETUS (EU) 2015/1747,
   annettu 30 päivänä syyskuuta 2015,
   E-vitamiinin hyväksymisestä kaikkien eläinlajien rehun lisäaineena annetun asetuksen (EU) N:o 26/2011 oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               E-vitamiini arvioitiin uudelleen, ja se hyväksyttiin komission asetuksella (EU) N:o 26/2011 (3) kaikkien eläinlajien rehun lisäaineena 4 päivään helmikuuta 2021.
            
         
               (3)
            
            
               Vaikka asetuksen (EU) N:o 26/2011 1 artiklassa mainitaan E-vitamiinivalmisteet, jotka hyväksytään eläinten ruokinnassa käytettävinä lisäaineina asetuksen liitteessä vahvistetuin edellytyksin, kyseisessä liitteessä ei mainita valmisteita. Tämän epäjohdonmukaisuuden vuoksi joidenkin jäsenvaltioiden valvontaviranomaiset katsovat, että E-vitamiinia sisältävät valmisteet eivät ole hyväksyttyjä.
            
         
               (4)
            
            
               Jotta asetusta (EU) N:o 26/2011 tulkittaisiin oikein, kyseisen asetuksen liitteeseen on tarpeen lisätä viittaus selventämään E-vitamiinia sisältävien valmisteiden käyttöä ja markkinoille saattamista, koska tämä oli tarkoituksena asetusta hyväksyttäessä.
            
         
               (5)
            
            
               Lisäksi E-vitamiinin merkintöjä koskevista virallisista tarkastuksista saatu kokemus on osoittanut, että lisäaineelle annettava nimi kaipaa selvennystä.
            
         
               (6)
            
            
               Sen vuoksi asetus (EU) N:o 26/2011 olisi oikaistava.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 26/2011 liite seuraavasti:
   
               1)
            
            
               sarakkeessa ”Lisäaine”
               
                           —
                        
                        
                           korvataan ilmaisu ”E-vitamiini/all-rac-alfa-tokoferyyliasetaatti” ilmaisulla ”’E-vitamiini’ tai ’all-rac-alfa-tokoferyyliasetaatti’”;
                        
                     
                           —
                        
                        
                           korvataan ilmaisu ”E-vitamiini/RRR-alfa-tokoferyyliasetaatti” ilmaisulla ”’E-vitamiini’ tai ’RRR-alfa-tokoferyyliasetaatti’”;
                        
                     
                           —
                        
                        
                           korvataan ilmaisu ”E-vitamiini/RRR-alfa-tokoferoli” ilmaisulla ”’E-vitamiini’ tai ’RRR-alfa-tokoferoli’”;
                        
                     
         
               2)
            
            
               lisätään sarakkeeseen ”Muut määräykset” seuraava kohta:
               
                           ”3.
                        
                        
                           E-vitamiinia saa saattaa markkinoille ja käyttää valmisteesta koostuvana lisäaineena.”
                        
                     
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä syyskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).
   
      (3)  Komission asetus (EU) N:o 26/2011, annettu 14 päivänä tammikuuta 2011, E-vitamiinin hyväksymisestä kaikkien eläinlajien rehun lisäaineena (EUVL L 11, 15.1.2011, s. 18).